
ДО
ОБЩИНСКИ СЪВЕТ 
ГР. АЛФАТАР


ДОКЛАДНА ЗАПИСКА

ОТ Д-Р ЯНКА СТОЯНОВА ГОСПОДИНОВА - КМЕТ НА ОБЩИНА АЛФАТАР

Относно: Допускане изработване на проект за изменение на подробен устройствен план – план за регулация (ИПУП-ПР) за УПИ І-144, УПИ II-144. УПИ III-143 и УПИ IV-143. кв.1 и изменение на част от улична регулация от ос.т.4 до ос.т.7 по плана на гр. Алфатар, общ. Алфатар. 



УВАЖАЕМА ГОСПОЖО ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

В община Алфатар постъпи заявление с вх. №0895/05.05.2026 г. от Д. Ч. с адрес: гр. Алфатар, общ. Алфатар, ул. ,,***” №* за разрешаване изработване на проект за изменение на подробен устройствен план – план за регулация (ИПУП-ПР) за УПИ І-144, УПИ II-144. УПИ III-143 и УПИ IV-143. кв.1 и изменение на част от улична регулация от ос.т.4 до ос.т.7 по плана на гр.Алфатар, община Алфатар, с цел:
· актуализиране на част от регулационния план на гр. Алфатар, в обхват на УПИ І-144, УПИ II-144. УПИ III-143 и УПИ IV-143. кв.1
· поставяне на регулационните линии по съществуващите граници на ПИ № 00415.502.144 по КККР на гр. Алфатар, като се образува нов УПИ І-144, кв.1. Не се променя отреждането му „за нискоетажно жилищно застрояване“ и начин на застрояване „свободно“.
· изменение на част от улична регулация в участъка от ос.т.4 до ос.т.7, като се създава нова ос.т. 4а и цялата улица се измества на юг. 
· Към горепосоченото заявление на Д. Ч., са приложени следните документи:
1. Заявление за допускане изработване на проект за изменение на подробен устройствен план;
2. Задание относно изготвяне на проект за изменение на подробен устройствен план – план за регулация (ИПУП-ПР) за УПИ І-144, УПИ II-144. УПИ III-143 и УПИ IV-143, кв.1 и изменение на част от улична регулация от ос.т.4 до ос.т.7 по кадастралния и регулационен план на гр. Алфатар, община Алфатар.
3. Скица-предложение към заданието по т.2.
4. Скица №026/01.04.2026г., издадена от техническа служба в община Алфатар.
5. Скица № 15-492586/02.04.2026г. издадена от АГКК
6 Нотариален акт №28, т.II, дело №177/2020г., вписан в СВ-Силистра с вх. рег. №611 от 03.02.2020г., акт 151, т.І, дело №71/2020г.

Искането на Д. Ч. по заявление с вх. №0895/05.05.2026г., е допустимо на основание чл.124а, ал.1 от ЗУТ.
Общинският съвет следва да се произнесе с решение за разрешаване изработване на горепосоченото изменение. 
Предвид това, на основание чл.21, ал.1, т.11 от Закона за местното самоуправление и местната администрация, на основание чл.124а, ал.1, ал.5, ал.7 и чл.124б, ал.1 от ЗУТ, предлагам на Общински съвет Алфатар да вземе следното

Р Е Ш Е Н И Е:

1.1. Разрешава изработване на проект за изменение на подробен устройствен план – план за регулация (ИПУП-ПР) за УПИ І-144, УПИ II-144. УПИ III-143 и УПИ IV-143. кв.1 по плана на гр. Алфатар, община Алфатар, включително изменение на част от улична регулация в участъка от ос.т.4 до ос.т.7, при спазване на действаща нормативна Наредба №8/2001г. за обема и съдържанието на устройствените планове.
1.2. С разрешението по т.1.1 се одобрява заданието за изработване на проект за изменение на подробен устройствен план – план за регулация (ИПУП-ПР) по плана на кадастралния и регулационен план на гр. Алфатар, с цел поставяне на регулационни линии по съществуващите граници на ПИ № 00415.502.144 по КККР и изменение на част от улична регулация в участъка от ос.т.4 до ос.т.7, като се създава нова ос.т. 4а и цялата улица се измества на юг, съгласно чл.124б, ал.1 от ЗУТ.
2. Възлага на Д. Ч., в качеството му на заинтересовано лице по чл.131, ал.1 от ЗУТ да възложи изработване на проекта по т.1.1 при спазване на изискванията на Наредба №8/2001г. за обема и съдържанието на устройствените планове и да съгласува проекта със заинтересованите централни и териториални администрации, а при необходимост и със специализираните контролни органи и експлоатационни дружества по реда на чл.128, ал.6 във връзка с чл.127, ал.2 от ЗУТ преди внасяне в общински съвет за приемане и одобряване.
3. Решението по т.1 да се разгласи чрез поставяне на обявление на таблото на община Алфатар, и да се публикува на сайта на общината.
4. Решението по т.2 да се впише в регистъра на общинската администрация по чл.5, ал.5 от ЗУТ.
5. Решението не подлежи на оспорване на основание чл.124б, ал.4 от ЗУТ

Приложение: копия на:
1. [bookmark: _GoBack]Заявление с вх. №0895/05.05.2026 г. от Д. Ч..
2. Задание относно изготвяне на проект за изменение на част от улична регулация от ос.т.4 до ос.т.7 по плана на гр. Алфатар, община Алфатар, с цел актуализиране на част от регулационния план на гр. Алфатар, в обхват на УПИ І-144, УПИ II-144. УПИ III-143 и УПИ IV-143. кв.1 и изменение на част от улична регулация в участъка от ос.т.4 до ос.т.7 и създаване на нова улична регулация по плана на гр. Алфатар, община Алфатар.
3. Скица-предложение към заданието по т.2.
4. Скица №026/01.04.2026г., издадена от техническа служба в община Алфатар.
5. Скица с № 15-492586/02.04.2026г. издадена от АГКК
6. Нотариален акт №28, т.II, дело №177/2020г., вписан в СВ-Силистра с вх. рег. №611 от 03.02.2020г., акт 151, т.І, дело №71/2020г.

